UNIVERZA V MARIBORU

FAKULTETA ZA KMETIJSTVO IN BIOSISTEMSKE VEDE

ŠTUDIJSKI PROGRAM: Univerzitetni študijski program KMETIJSTVO (bolonjski študij)

AVTOR: Vesna Medved

NASLOV DIPLOMSKEGA DELA :

Nekateri TESTI ZA ODKRIVANJE TRENDov IN PRELOMNIH TOČK Na KLIMATSKIH podatkih za

SLOVENIJo

Maribor, 2012

Diplomsko delo je zaključek univerzitetnega študijskega programa Kmetijstvo na Fakulteti za kmetijstvo in biosistemske vede. Diplomsko delo je bilo opravljeno pod mentorstvom doc. dr. Tadeje Kraner Šumenjak in somentorstvom Vilme Šuštar.

Komisija za zagovor in oceno diplomskega dela:

Predsednik: izr. prof. dr. Stanislav TOJNKO

Mentorica: doc. dr. Tadeja KRANER ŠUMENJAK

Somentorica: Vilma ŠUŠTAR

Članica: doc. dr. Janja KRISTL

Lektorica: Andreja Kordiš, profesorica slovenščine

Diplomsko delo je rezultat lastnega raziskovalnega dela.

Datum zagovora: 28. september 2012

Nekateri testi za odkrivanje trendov in prelomnih točk na klimatskih podatkih za Slovenijo

UDK: 551.583:551.577:551.524:311.17(497.4)(043.2)=863

Na podlagi podatkov o temperaturah zraka in količini padavin, ki smo jih pridobili iz arhivov urada Agencije Republike Slovenije za okolje (ARSO), smo proučevali trende v Sloveniji od leta 1951 do 2010. Iz povprečnih dnevnih temperatur zraka in dnevnih količin padavin smo za 13 reprezentativnih meteoroloških postaj izračunali letna in polletna povprečja za temperature ter letno in polletno količino padavin. Rezultati različnih testov za ugotavljanje trendov so v večini primerov pokazali značilne trende povprečnih letnih in polletnih temperatur. Izjema je bil Portorož pri vseh analiziranih časovnih vrstah, prav tako statistično značilnega trenda nismo opazili pri hladni polovici leta v Jeruzlemu, Črnomlju, Kredarici in Bilju. Letne in polletne količine padavin v opazovanem obdobju niso kazale značilnih trendov, pri tem je bila izjema Kočevje pri vseh časovnih vrstah in Bilje v hladni polovici leta. Nadalje smo z računalniškim programom Change-Point Analyser ugotavljali prelomna leta za vse časovne vrste izbranih meteoroloških postaj. Ugotovili smo, da je bilo prelomno leto za časovno vrsto povprečnih temperatur zraka v topli polovici leta pri večini postaj okoli leta 1981, za hladno polovico okoli leta 1987 in za celoletno obdobje okoli leta 1988. Pri podatkih o količini padavin smo prelomna leta zaznali le za nekatere meteorološke postaje.

Ključne besede: padavine / temperature / Slovenija / analiza trenda / prelomna točka

OP: VII, 37 strani, 12 tabel, 3 slike, 23 virov

Some tests of trend and change point detection on climate data for Slovenia

On the basis of data on air temperatures and precipitation rates available in the archives of the Slovenian Environmental Agency (SEA) we studied the trends in Slovenia from 1951 until 2010. From data on mean daily air temperatures and daily precipitation rates of 13 representaive meteorological stations we calculated annual and semiannual mean temperatures and precipitation rates. Using various trend tests significant trends were detected for mean annual and semiannual temperatures in almost all stations. The exceptions were Portorož for all observed time series, and Jeruzalem, Črnomelj, Kredarica and Bilje for the cold part of the year. In time series of annual and semiannual precipitation rates no signifikant trends were detected with the exception of Kočevje for all time series and Bilje for the cold part of the year. The data were also processed using the computer software Change-Point Analyser to detect change-points in all the time series of the selected meteorological stations. For temperature time series of the woarm part of the year it was found that for almost all stations the change-points occurred around the year 1981, for the cold part of the year around 1987 and for the whole-year period around 1988. The results on precipitation rates showed that the change-points were detected only for some meteorological stations.

Keywords: precipitation / temperatures / Slovenia / trend analysis / change-point

NO: VII, 37 Pages, 12 Tables, 3 Pictures, 23 References

UVOD

Podnebje na Zemlji je posledica številnih medsebojno soodvisnih procesov v podnebnem sistemu. Na ozračje, vodo, led, zemeljsko površje in živo naravo vplivajo različni dejavniki, med katerimi so najpomembnejši sončno obsevanje, sestava ozračja, lastnosti zemeljskega površja (nagib, lega, odbojnost za sončno sevanje) in cirkulacija ozračja ter oceanov. Zaradi naravne spremenljivosti dejavnikov podnebja so se podnebne razmere v preteklosti pogosto spreminjale (ARSO 2004).

Podnebje v Sloveniji določajo številni dejavniki, najpomembnejši so njena geografska lega, razgiban relief, usmerjenost gorskih grebenov in bližina morja. Posledica prepleta številnih dejavnikov je zelo raznoliko podnebje. Tako imamo tri prevladujoče tipe podnebja, na posameznih območjih pa se njihovi vplivi prepletajo: v vzhodni Sloveniji imamo zmerno celinsko podnebje, v osrednji Sloveniji subalpsko (v gorskem svetu alpsko) in zahodno od Dinarsko-Alpske pregrade submediteransko podnebje. Podnebna raznolikost Slovenije se kaže v razlikah med vrednostmi podnebnih spremenljivk ter v njihovi dnevni, sezonski in večletni spremenljivosti (ARSO 2006).

Kmetijstvo je kompleksno odvisno od vremenskih in klimatskih danosti in je v zvezi s podnebnimi spremembami močno ranljivo, najbolj zaradi ekstremnega vremena, kamor štejemo zlasti suše, poplave, neurja s točo, nizke temperature s pozebami ter vročinske valove. Mnenje klimatologov je, da se bodo spremembe podnebja nadaljevale še bolj izrazito kot v zadnjih desetletjih. Slovenija se kot podpisnica Okvirne konvencije ZN o spremembi podnebja še premalo zaveda pomena podnebnih sprememb (Kajfež Bogataj 2005). Podnebne spremembe bodo na kmetijstvo vplivale na različne načine. Med nezaželene vplive mormo izpostaviti dejstvo povečane koncentracije CO2 s svojimi fiziološkimi vplivi, nezaželene bodo tudi spremenjene vremenske razmere, predvsem neposreden in posreden vpliv povečane temperature zraka (Bergant in sod. 2004). S strani statističnih napovedi je potrebno poudariti dejstvo, da so višje temperature in manjša količina padavin ključen dejavnik za kmetijstvo. Poznavanje vpliva vremenskih in podnebnih razmer na kmetijsko pridelavo nam omogoča doseganje najboljše možne kakovosti in velikosti pridelka na izbranem območju (Bergant in Kajfež Bogataj 2005).

Za ugotavljanje trenda in prelomnih točk časovnih vrst nekaterih klimatskih spremenljivk se uporabljajo različni statistični pristopi. V zadnjem desetletju so bile odkrite številne nove metode za njihovo odkrivanje, ki še niso bile aplicirane na klimatskih podatkih za Slovenijo.

Osnovni namen naloge je bila statistična obdelava vseh dostopnih klimatskih podatkov za 13 meteoroloških postaj v Sloveniji s strani različnih testov za odkrivanje trenda in prelomnih točk. Domnevamo, da bodo različni statistični pristopi za odkrivanje trendov v večini primerov pokazali značilne trende časovnih vrst podatkov o povprečnih letnih (polletnih) temperaturah in neznačilne trende časovnih vrst podatkov o letni (polletni) količini padavin.

PREGLED OBJAV

Meteorološke meritve in opazovanja so osnova za spremljanje, razumevanje in predvidevanje razvoja vremena ter za vse klimatske analize (Kajfež Bogataj in Črepinšek 2003).

V mnogih raziskavah so bili za odkrivanje trenda uporabljeni parametrični in neparametrični testi. Med parametričnimi pristopi je pogosto uporabljena ocena trenda po metodi najmanjših kvadratov. Parametrični testi imajo sicer večjo moč od neparametričnih, vendar v mnogih primerih klimatski podatki ne izpolnjujejo predpostavk, ki jih zahtevajo. Alternativni pristop v takih primerih predstavljajo neparametrični testi. Eden izmed njih je Spearmanov test korelacije rangov za odkrivanje monotonega trenda, ki ima enako moč kot njemu soroden Mann-Kendallov test za iskanje monotonega trenda, ki temelji na rangih vrednosti opazovane spremenljivke v dani časovni vrsti in je zato neodvisen od porazdelitve. Za odkrivanje značilnih trendov časovnih vrst klimatskih spremenljivk se tako najpogosteje uporablja Mann-Kendallov test, katerega smo uporabili in podrobneje predstavili tudi mi. Ker pa ta test ni robusten na avtokorelacijo, se v zadnjem desetletju v mnogih raziskavah uporablja metoda predbeljenja (Kraner Šumenjak in Šuštar 2011). Za anlaizo prelomnih točk meteoroloških časovnih vrst se uporabljajo različni statistični pristopi, ki so znani pod skupnim imenom »change point analysis« (Shaban 1980, cit. po Žagar, Kajfež Bogataj in Črepinšek 2006). Še posebej zanimiva je uporaba teh metod pri zaznavanju podnebnih sprememb v različnih nizih klimatoloških spremenljivk, kjer samo analiza npr. linearnega trenda ne zadošča (Lund in Reeves 2002, Mauget 2003, Mantua 2004, cit. po Žagar, Kajfež Bogataj in Črepinšek 2006).

Na podlagi dolgoletnih podatkov o temperaturah zraka, padavinah, trajanju snežne odeje, pretokih rek in fenoloških podatkov so bili proučevani trendi nekaterih klimatskih spremenljivk v Sloveniji za obdobje zadnjih petih desetletij. Iz nizov mesečnih podatkov so bila izračunana letna in polletna povprečja. Uporabili so neparametrični preizkus Mann-Whitney-Pettit, ki je primeren za odkrivanje sprememb v časovnih vrstah (Pettit 1979). Rezultati Mann-Whitney-Pettit testa, s katerim so bile določene prelomne točke trendov, so pokazali, da se je naraščanje temperatur zraka, krajše trajanje snežne odeje in zgodnejše cvetenje navadne breze ter navadne leske začelo približno po letu 1987, upadanje povprečnega srednjega pretoka rek se je začelo konec 80. let in upadanje padavin konec 60. let (Žagar, Kajfež Bogataj in Črepinšek 2006).

Leta 2011 sta Kraner Šumenjakova in Šuštarjeva v članku z naslovom Parametrični in neparametrični pristopi za odkrivanje trenda v časovnih vrstah predstavili pregled najpogosteje uporabljenih pristopov za odkrivanje trenda v časovnih vrstah ob prisotnosti serialne korelacije ali brez nje (Kraner Šumenjak in Šuštar 2011). Članek smo kot osnovo za izdelavo diplomske naloge v veliki meri uporabili tudi mi.

Analize trendov meteoroloških spremenljivk so predmet raziskave tudi drugod po Evropi. Tako so na primer v sosednji državi Hrvaški proučevali trende in nihanja letnih padavin na petih različnih klimatskih postajah v obdobju od 1901–2008. Zaradi orografskih razlik med kraji so proučevali različne podnebne regije: Osijek (kontinentalno podnebje), Zagreb- Griccaron (celinsko podnebje), Crikvenica (Kvarner; vpliv morskega podnebja), Lika planota-Gospić (gorsko podnebje) in Hvar (Dalmacija; vpliv morskega podnebja). Dolgoročne trende padavin so ocenili z metodo najmanjših kvadratov (linearni model) in s pomočjo Mann-Kendallovega testa, s katerim so analizirali podatke o letnih padavinah. Ugotovili so, da je trend upadanja letnih padavin na Hrvaškem predvsem posledica upada padavin spomladi in jeseni na severni celini ter spomladi in pozimi ob obali in v gorskem svetu. Zmanjšanje letne količine padavin pa je mogoče pripisati tudi povečanju pojava suhih dni ter zmanjšanju količine intenzivnosti padavin (Gajić Čapka in Cindrić 2011).

Od leta 1922 do 1995 so prostorske in časovne spremenljivosti padavin analizirali tudi v severni Italiji na 40 različnih postajah v regiji Emilia-Romagna. Rezultate so pridobili s pomočjo EOF funkcije (empirična in ortogonalna funkcija) ter Pettit in Mann-Kendallovega testa, v raziskavi so uporabili tudi test SNHT, ki se uporablja za odkrivanje nehomogenosti v bazi podatkov. Pridobljeni rezultati so pokazali naraščanje padavin po letu 1926 in manjši trend upadanja po letu 1980. Raziskava utemeljuje tudi ugotovitev, da bi na spremenljivost poletnih padavin lahko vplival skupen proces, ki deluje na večji prostorski skali (Tomozeui in sod. 2000).

Leta 1999 je bila na Irskem narejena raziskava, v kateri je bila ugotovljena sprememba v trendih količine padavin. Ugotovili so, da je količina padavin po prelomnem letu 1975 začela naraščati. Analizirali pa so tudi ekstremne dogodke povezane s padavinami in letnimi časovnimi vrstami indeksa severno atlantskega nihanja (NAOI). Analiza ekstremnih dogodkov, povezanih s padavinami je pokazala večji delež ekstremov v obdobju po lertu 1975, potrjena pa je bila tudi povezava med NAOI in padavinami v Zahodni Evropi, medtem ko je analiza letnih časovnih vrst NAOI s preizkusom Mann-Whitney-Pettit potrdila zmanjšanje letnega NAOI po letu 1961 z verjetnostjo za prelomno leto 0,723. Za zimsko obdobje (december–marec) pa so nasprotno ugotovili naraščanje NAOI po letu 1981 z verjetnostjo 0,988. Zaradi bližine Atlantika so vodni sistemi na Irskem precej stabilni in se jih da lepo proučevati, medtem ko so zaradi istega vzroka spremembe v temperaturah zraka manj izrazite (Kiely, cit. po Žagar, Kajfež Bogataj in Črepinšek 2006).

Meritve in izračuni povprečne temperature zemeljskega površja kažejo, da se ozračje segreva. Tudi meritve temperature v Sloveniji kažejo podobne spremembe, kot jih zasledimo v svetu in Evropi: povprečna temperatura narašča, porast je najbolj opazen v zadnjih tridesetih letih (ARSO 2008). Nekoliko večji je dvig temperature v mestih (0,4 °C na desetletje) kot na podeželju (0,3 °C na desetletje). Na podlagi enotnih trendov na podeželskih postajah, ki so skladni s trendi, opaženimi v Italiji, na Hrvaškem in v Avstriji in na podlagi velikostnega reda dviga temperature, ki se ujema s prstnim odtisom CO2, sklepamo, da dvig temperature v Sloveniji ni samo odraz lokalnih vplivov ampak tudi globalnih podnebnih sprememb. Čeprav se ob globalnih podnebnih spremembah predvidevajo tudi spremembe v količini padavin, te v Sloveniji na letnem nivoju niso tako očitne (Bergant in sod. 2004).

MATERIALI IN METODE DELA

Uporabljene statstične metode

V tem poglavju so podrobneje predstavljene statistične metode, s katerimi smo na podlagi pridobljenih podatkov o povprečnih dnevnih temperaturah in dnevni količini padavin prišli do rezultatov, ki so predstavljeni v nadaljevanju.

Linearna regresija

Sama beseda regresija pomeni prilagajanje ustrezne matematične funkcije empiričnim podatkom, funkcijo, katero dobimo, pa imenujemo regresijska funkcija. Lahko je enostavna (npr. linearna) ali pa bolj kompleksna (Košmelj 2007).

O linearni regresiji govrimo takrat, kadar je graf regresijske funkcije premica. Linearni trend je linearna regresija, kjer neodvisno spremenljivko predstavlja čas.

Za odkrivanje in ocenjevanje linearnega trenda v nizu podatkov y1, y2, …, , izmerjenih v določenih časovnih točkah x1, x2, …, , se uporablja enostavni linearni model

y\_i=a+ 〖bx〗\_i+e\_i , i=1… n,

kjer sta a in b regresijska koeficienta, pa so ostanki, ki zadoščajo predpostavki, da so neodvisno in normalno porazdeljeni z aritmetično sredino 0 ter konstantno varianco . Normalno porazdelitev ostankov lahko testiramo s Kolmogorov-Smirnovim testom (Kraner Šumenjak in Šuštar 2011).

Za določanje koeficientov regresijskega modela se zelo pogosto uporablja metoda najmanjših kvadratov (OLS). Z metodo najmanjših kvadratov dobimo nepristranski oceni za koeficienta a in b:

(b\_1 ) ̂= (∑\_(i=1)^n▒〖(x\_i-x ̅ )(y\_i-y ̅)〗)/(∑\_(i=1)^n▒〖(x\_i-x ̅)〗^2 )

s standardnim odklonom s ((b\_1 ) ̂ )= s\_e/√(∑\_(i=1)^n▒〖(x\_i-x ̅)〗^2 )

in (a\_1 ) ̂= y ̅-(b\_1 ) ̂x ̅

s standardnim odklonom s((a\_1 ) ̂)=s\_e √((∑\_(i=1)^n▒x\_i^2 )/(n∑\_(i=1)^n▒〖(x\_i-x ̅)〗^2 )) ,

kjer je

s\_e^2=1/(n-2) ∑\_(i=1)^n▒e\_i^2

nepristranska ocena za varianco ostankov, aritmetična sredina vrednosti in aritmetična sredina vrednosti . Ničelno hipotezo, da trend ni značilen (b = 0), proti alternativni hipotezi, da je trend značilen (b ≠ 0), lahko testiramo s statistiko

t\_b=(b\_1 ) ̂/(s((b\_1 ) ̂)),

ki se porazdeljuje po Studentovi t porazdelitvi z n – 2 prostostnimi stopnjami. Podobno hipotezo lahko testiramo tudi za koeficient a.

Časovne vrste le redko izpolnjujejo predpostavko o normalni porazdelitvi in neodvisnosti ostankov, ki jo opisana metoda zahteva. Metoda najmanjših kvadratov je občutljiva tudi na ekstremne vrednosti (osamelce), ki so v časovnih vrstah pogosto prisotne. V takih primerih dobimo s to metodo nerealne rezultate, zato je za oceno linearnega trenda bolje uporabiti neparametrične metode (Kraner Šumenjak in Šuštar 2011).

Multipla regresija in ocenjevanje manjkajočih podatkov

Najpogosteje je uporabljen linearni regresijski model

Y=b\_0+∑\_(i=1)^n▒〖b\_i X\_i 〗+E,

kjer so regresijski koeficienti in ostanek oziroma nepojasnjen del.

Multipla regresija najpogosteje temelji na metodi najmanjših kvadratov, pri kateri regresijske koeficiente določimo tako, da je vsota kvadratov odklonov z regresijsko funkcijo ocenjenih vrednosti od opazovanih vrednosti odvisne spremenljivke najmanjša.

Pravilno izdelan regresijski model vsebuje le značilne neodvisne spremenljivke. Značilne neodvisne spremenljivke so tiste, pri katerih je mogoče z nizko stopnjo značilnosti zavrniti ničelno domnevo, da je regresijski koeficient enak 0 〖(H〗\_0: b\_i=0). Za neodvisne spremenljivke, pri katerih te hipoteze ne moremo zavrniti, predpostavimo, da je vrednost pripadajočega regresijskega koeficienta enaka nič in da neodvisna spremenljivka ne vpliva na odvisno spremenljivko. Takih spremenljivk ne vključimo v model (Blejec 1976).

Multiplo regresijo se lahko uporablja za ocenjevanje manjkajočih podatkov v klimatologiji (Kemp in sod. 1983, Tabony 1983, Young 1992 in Eischeid in sod. 1995, cit. po Xia in sod. 1999). Xia in sod. (1999) so uporabili šest različnih metod za oceno manjkajočih podatkov v različnih klimatoloških časovnih vrstah v Nemčiji. Uporabili so metodo najmanjših absolutnih odklonov.

V naši raziskavi smo za določanje manjkajočih vrednosti uporabili multiplo regresijo po metodi najmanjših kvadratov.

Pearsonov korelacijski koeficient

Pearsonov korelacijski koeficient je mera linearne povezanosti za dve številski spremenljivki.

Če sta spremenljivki povezani, povezava pa je linearna in zanju lahko privzamemo dvorazsežno normalno porazdelitev, lahko izračunamo oceno koeficienta korelacije. To oceno označimo z r. Izpeljal jo je Pearson, zato se le-ta po njem tudi imenuje (Košmelj 2007).

Ocena Pearsonovega korelacijskega koeficienta se izračuna po naslednjem obrazcu:

Vrednost korelacijskega koeficienta je na intervalu [ –1, +1].

Po navadi nas zanima ali sta spremenljivki v populaciji sploh povezani. Ničelna domneva pravi, da povezave ni, torej da je ρ = 0, alternativna domneva pa je negacija tega.

H0 : ρ = 0 Spremenljivki nista linearno povezani.

H1 : ρ ≠ 0 Spremenljivki sta linearno povezani.

Teorija pokaže, da je testna statistika za tako ničelno domnevo naslednja (Košmelj 2007) :

ki se porazdeljuje po Studentovi t-porazdelitvi z n – 2 prostostnimi stopnjami.

Avtokorelacija

Avtokorelacija k-tega reda je korelacija med nizoma podatkov y1, y2, …, yn-k in y1+k, y2+k, …, , ki so merjeni v enakih časovnih razmikih. Avtokorelacijski koeficient k-tega reda se zato izračuna kot Pearsonov korelacijski koeficient zgornjih nizov. Zaradi zanemarljivih razlik pri velikem številu podatkov se za izračun uporablja enostavnejši obrazec:

Za neodvisne in normalno porazdeljene nize podatkov so koeficienti približno normalno porazdeljeni s povprečjem in varianco (Anderson 1942, Kendall in Stuart 1968, cit. po Kraner Šumenjak in Šuštar 2011). Interval zaupanja za (avtokorelacijski koeficient 1-reda) se potem izračuna kot:

Če je absolutna vrednost večja od , potem je avtokorelacijski koeficient prvega reda statistično značilno različen od 0 pri stopnji značilnosti α (pri α = 0,05 je ).

Podobno lahko testiramo avtokorelacijska koeficienta 2- in 3-reda (Kendall in Stuart 1968, cit. po Kraner Šumenjak in Šuštar 2011). Poleg omenjenega lahko za testiranje značilnosti avtokorelacije prvega reda uporabimo tudi Durbin-Watsonov test (Durbin in Watson 1950, 1951, cit. po Kraner Šumenjak Šuštar 2011), ki pa ne da odločitve v vseh primerih. Svetovna meteorološka organizacija (WMO) priporoča za testiranje statistične značilnosti avtokorelacijskega koeficienta 1-reda interval zaupanja za , ki je bil uporabljen tudi v naši raziskavi.

Senov naklon

Senov naklon (v literaturi tudi Theil-Senova cenilka, Kendallova robustna metoda) je neparametrična cenilka, s katero lahko ocenimo koeficient b v linearnem modelu (Theil 1959, Sen 1968, cit. po Kraner Šumenjak in Šuštar 2011). Senov naklon se izračuna kot mediana naklonov

.

Koeficient a lahko potem ocenimo kot

Mann-Kendallov test

Mann-Kendallov test (MK-test) za iskanje monotonega trenda temelji na rangih vrednosti opazovane spremenljivke v dani časovni vrsti in je zato neodvisen od porazdelitve. V primeru, da v časovni vrsti obstaja pozitivna avtokorelacija, nam MK-test lahko pokaže statistično značilen trend tudi v primeru, ko ta ne obstaja, kar z drugimi besedami pomeni, da ni robusten na avtokorelacijo.

Kendallov korelacijski koeficient se za ekvidistančno časovno vrsto izračuna po formuli

pri čemer je

in

kjer je m število vezanih skupin. Število enot v i-ti skupini je označeno s , funkcija signum pa je definirana

.

Mann-Kendallov test za ugotavljanje monotonega trenda, ki ni občutljiv na osamelce, temelji na testni statistiki S. Pozitivna (negativna) vrednost testne statistike S označuje naraščajoč (padajoč) trend. Ob predpostavki, da so ostanki neodvisni, je za statistika S približno normalno porazdeljena s povprečjem 0 in varianco

Standardizirana testna statistika z, ki se porazdeljuje po standardizirani normalni porazdelitvi N (0,1), se izračuna kot

Ničelno hipotezo, da trenda ni (korelacijski koeficient je 0), zavrnemo, če je absolutna vrednost statistike z večja od (Mann 1945, Kendall 1975, cit. po Kraner Šumenjak in Šuštar 2011).

Prisotnost serialne korelacije (avtokorelacije) poveča možnost za napako prve vrste pri testiranju značilnosti trenda in to neodvisno od velikosti vzorca (von Storch 1995, cit. po Kraner Šumenjak in Šuštar 2011). To je posledica dejstva, da varianca testne statistike MK-testa narašča z velikostjo serialne korelacije, kar so z Monte Carlo simulacijami pokazali Yue in sod. (cit. po Kraner Šumenjak in Šuštar 2011).

Da bi odpravili vpliv avtokorelacije, so Hammend in Rao (1998), Yue in Wang (2004) in drugi predlagali popravke za varianco Mann-Kendallove testne statistike na osnovi efektivne velikosti vzorca (cit. po Kraner Šumenjak in Šuštar 2011). Poleg tega pristopa v literaturi pogosteje zasledimo boljši pristop, to je pred-beljenje, ki ga bomo podrobneje opisali kasneje.

Spearmanov koeficient korelacije rangov

Pri Spearmanovem korelacijskem koeficientu govorimo o meri intenzivnosti povezanosti dveh spremenljivk. Ta ne temelji na predpostavki o linearnosti, ampak za njo zadošča, da je povezava med spremenljivkama monotona, koeficient pa imenujemo koeficient korelacije rangov. Njegovo oceno je izpeljal Spearman, zato jo imenujemo Spearmanov korelacijski koeficient (Košmelj 2007).

Spearmanov koeficient korelacije rangov se izračuna po obrazcu

v katerem označuje razlike med rangi istoležnih členov obeh spremenljivk in je n dolžina časovne vrste. V primeru, ko so v podatkih prisotne vezane skupine (vezana skupina je nabor podatkov, ki imajo enake vrednosti), Spearmanov korelacijski koeficient izračunamo kot Personov korelacijski koeficient, le da v enačbi namesto merjenih vrednosti za obe spremenljivki vstavimo pripadajoče range.

Ničelno hipotezo, da ni monotonega trenda, testiramo s testno statistiko,

ki se porazdeljuje po Studentovi t-porazdelitvi z n – 2 prostostnimi stopnjami. Test temelji na rangih, zato je neodvisen od porazdelitve podatkov, podobno kot Mann-Kendallov test (Kraner Šumenjak in Šuštar 2011).

Pred-beljenje z odstranitvijo trenda

Pri časovnih vrstah pogosto naletimo na težavo, da so meritve med seboj odvisne, kar ima za posledico nerealno oceno trenda. Zato sta leta 1995 Kulkarni in von Storch (cit. po Kraner Šumenjak in Šuštar 2011) predlagala postopek imenovan pred-beljenje (v angl. pre-whitening ali krajše PW). Bistvo te metode je, da se podatki transformirajo tako, da se odstrani avtokorelacija 1-reda iz časovne vrste. Nato se uporabi MK-test na transformiranih podatkih, ki so sedaj neodvisni. Če avtokorelacija 1-reda ni statistično značilna, potem se MK-test uporabi na originalnih podatkih.

Yue in Pillon (2002) sta zgornjo metodo izboljšala. Po njunem pristopu predbeljenje na časovni vrsti izvedemo v štirih korakih (cit. po Kraner Šumenjak in Šuštar 2011).

Trend ocenimo s Senovim naklonom () in ga odstranimo iz podatkov, da dobimo časovno vrsto,, kjer je

Ocenimo avtokorelacijo z avtokorelacijskim koeficientom 1-reda () na časovni vrsti , in jo odstranimo, da dobimo časovno vrsto ), kjer je

.

Trend iz 1. koraka spojimo s časovno vrsto da dobimo časovno vrsto (), kjer je

Uporabimo MK-test na časovni vrsti ().

Različni avtorji so raziskovali vpliv trenda na oceno avtokorelacije in vpliv avtokorelacije na oceno trenda (Zhang in sod. 2000, Yue in sod. 2002, Bayazit in Onoz 2007, Hamed 2008, 2009, cit. po Kraner Šumenjak in Šuštar 2011), kar je vodilo do novih postopkov pred-beljenja.

Prelomne točke in Change-Point Analyzer

Analiza prelomnih točk je statistična metoda, ki nam pomaga pri stohastičnih procesih ugotoviti, kdaj je prišlo do spremembe modela (ničelna hipoteza trdi, da se parametri modela ne spremenijo). Z analizo prelomnih točk, ki jo je vpeljal Taylor (Taylor 2000) lahko odgovorimo na naslednja vprašanja: ali je prišlo do spremembe v časovni vrsti ali je prišlo do več kot ene spremembe v časovni vrsti in s kakšnim zaupanjem lahko trdimo, da je prišlo do spremembe. Z analizo dobimo tudi interval zaupanja, kdaj je prišlo do spremembe. Lahko se izvaja na vseh tipih časovno urejenih podatkov (tudi na atributivnih), tudi na podatkih, ki niso normalno porazdeljeni in imajo osamelce. Za ugotavljanje sprememb v časovni vrsti se tradicionalno uporabljajo kontrolni grafikoni. Na sliki 1 je prikazan kontrolni grafikon za podatke iz tabele 1. Pri velikem številu podatkov se lahko zgodi, da ležijo točke izven kontrolnih mej (rdeči črti) tudi v primeru, ko ni prišlo do spremembe v časovni vrsti. Zato je v takem primeru analiza prelomnih točk boljše orodje za ugotavljanje sprememb.



Povprečne temperature zraka za topli del leta v MS (1951–2010)


Primer iskanja prelomnih točk bomo razložili na primeru meteorološke postaje Murska Sobota za toplo polovico leta (april–september) za obdobje od 1951 do 2010. V tabeli 1 so prikazane povprečne letne temperature za toplo polovico leta.

Prikaz povprečnih letnih temperatur zraka v MS za toplo polovico leta (1951–2010)

|  |  |  |  |  |  |  |  |
| --- | --- | --- | --- | --- | --- | --- | --- |
| Leto | Povp. temp.  april–september | Leto | Povp. temp.  april–september | Leto | Povp. temp.  april–september | Leto | Povp. temp.  april–september |
| 1951 | 15.176 | 1966 | 15.512 | 1981 | 15.300 | 1996 | 15.177 |
| 1952 | 15.893 | 1967 | 15.510 | 1982 | 15.205 | 1997 | 14.859 |
| 1953 | 15.474 | 1968 | 15.094 | 1983 | 15.825 | 1998 | 16.055 |
| 1954 | 14.515 | 1969 | 14.776 | 1984 | 14.246 | 1999 | 16.240 |
| 1955 | 14.115 | 1970 | 14.391 | 1985 | 14.864 | 2000 | 17.126 |
| 1956 | 14.523 | 1971 | 14.816 | 1986 | 15.296 | 2001 | 16.293 |
| 1957 | 14.323 | 1972 | 14.016 | 1987 | 15.534 | 2002 | 16.358 |
| 1958 | 15.488 | 1973 | 14.400 | 1988 | 15.391 | 2003 | 17.054 |
| 1959 | 14.435 | 1974 | 14.031 | 1989 | 15.183 | 2004 | 15.472 |
| 1960 | 14.958 | 1975 | 14.933 | 1990 | 15.019 | 2005 | 15.816 |
| 1961 | 15.563 | 1976 | 14.371 | 1991 | 14.900 | 2006 | 16.232 |
| 1962 | 14.076 | 1977 | 14.225 | 1992 | 16.551 | 2007 | 16.394 |
| 1963 | 15.490 | 1978 | 13.325 | 1993 | 16.226 | 2008 | 16.289 |
| 1964 | 14.964 | 1979 | 14.246 | 1994 | 16.120 | 2009 | 16.688 |
| 1965 | 14.010 | 1980 | 13.714 | 1995 | 15.451 | 2010 | 15.729 |

S pomočjo računalniškega programa Change-Point Analyzer smo najprej narisali kontrolni grafikon (slika 1). Na grafikonu so prikazane povprečne temperature za topli del leta (april–september) v Murski Soboti za omenjeno odbdobje. Točke zunaj te meje pa nakazujejo, da je prišlo do spremembe.

Z analizo prelomnih točk smo zaznali tri spremembe. Do prve spremembe je prišlo okrog leta 1972, do druge leta 1981 in do zadnje leta 1998. Do prve spremembe je prišlo z 92 % zanesljivostjo, do druge in zadnje s 100 % zanesljivostjo (slika 2). Za vsako spremembo imamo na sliki 2 tudi 95 % interval zaupanja, kdaj je prišlo do spremembe. Torej s 95 % zaupanjem lahko trdimo, da je do prve spremembe prišlo med leti 1965 in 1974. Na isti sliki imamo še dodatne informacije o spremembi, npr. za prvo spremembo lahko rečemo, da je bila pred to spremembo povprečna temperatura 14,91 ºC, medtem ko je po spremembi povprečna temperatura znašala 14,14 ºC (gre za padec povprečne temperature). Prav tako pa lahko vidimo tudi stopnjo, ki je pokazatelj pomembnosti določene spremembe, za spremembo okoli leta 1998 lahko rečemo, da je najpomembnejša.



Prikaz rezultatov analize prelomnih točk za povprečne letne temperature za toplo polovico leta v Murski Soboti (1951-2010)

Pridobljeni klimatski podatki

Temperaturne in padavinske podatke smo pridobili iz arhivov Urada za meteorologijo na Agenciji Republike Slovenije za okolje (ARSO). Posredovali so nam podatke o povprečnih dnevnih temperaturah zraka ter podatke o dnevni vsoti padavin od 1. januarja leta 1951 do 31. decembra leta 2010. V raziskavo smo vključili naslednje meteorološke postaje: Mursko Soboto, Jeruzalem, Maribor, Slovenj Gradec, Celje, Ljubljano, Novo mesto, Črnomelj, Kočevje, Postojno, Kredarico, Bilje in Portorož. Izbrali smo reprezentativne postaje za celotno Slovenijo z namenom statistične obdelave raznolikosti podnebnih pasov v Sloveniji glede na posamezen letni čas. Podatki o temperaturah in padavinah za meteorološki postaji Kredarica in Bilje so se začeli zbirati nekoliko kasneje, zato smo za Kredarico lahko zajeli podatke od 1. 1. 1955 in za Bilje od 1. 4. 1962. Za postajo Jeruzalem smo od 1. 7. 2008 zaradi njene prestavitve obravnavali podatke o povprečnih dnevnih temperaturah in padavinah z bližnje postaje Ivanjkovci.



Zemljevid Slovenije – obravnavane meteorološke postaje (Vesna Medved 2012)

Prikaz meteoroloških postaj posameznih krajev s pripadajočo nadmorsko višino, geografsko širino in geografsko dolžino (ARSO)

|  |  |  |  |  |
| --- | --- | --- | --- | --- |
| METEOROLOŠKA  POSTAJA | OZNAKA | NADMORSKA VIŠINA (m) | GEOGRAFSKA ŠIRINA | GEOGRAFSKA DOLŽINA |
| Murska Sobota | MS | 188 | 46° 39' | 16° 11' |
| Jeruzalem | JZ | 345 | 46° 29' | 16° 12' |
| Maribor | MB | 275 | 46° 32' | 15° 39' |
| Slovenj Gradec | SG | 455 | 46° 30' | 15° 06' |
| Celje  Ljubljana | CE  LJ | 244  299 | 46° 15'  46° 04' | 15° 15'  14° 31' |
| Novo mesto | NM | 220 | 45° 48' | 15° 11' |
| Črnomelj | ČR | 157 | 45° 34' | 15° 09' |
| Kočevje  Postojna | KO  PO | 467  533 | 45° 25'  45° 46' | 15° 10'  14° 12' |
| Kredarica | KR | 2514 | 46° 23’ | 13° 51’ |
| Bilje | BI | 55 | 45° 54' | 13° 38' |
| Portorož | PR | 92 | 45° 32' | 13° 34' |

Zaradi različnih razlogov (najverjetneje tehničnih) so v naši podatkovni bazi manjkajoči podatki (tabela 3). Za določanje manjkajočih dnevnih podatkov smo uporabili postopek multiple regresije. V regresijski model smo vključili samo podatke meteoroloških postaj, ki so blizu postaje z manjkajočimi vrednostmi in so imele v regresijskem modelu statistično močno značilen vpliv (p-vrednost t-testa pod 0,001).

Časovni prikaz manjkajočih klimatskih podatkov (ARSO)

|  |  |
| --- | --- |
| METEOROLOŠKA POSTAJA | MANJKAJOČI PODATKI |
| Jeruzalem | 21. 01. 2004 – 23. 01. 2004 |
| Kočevje | 28. 10. 1957 – 13. 11. 1957  04. 10. 1982  11. 10. 1982 – 24. 10. 1982  01. 05. 1986 – 31. 08. 1986  01. 08. 1989 – 30. 09. 1989 |
| Bilje | 23. 03. 1964 – 27. 03. 1964  18. 03. 1965 – 19. 03. 1965  01. 05. 1965 – 03. 05. 1965 |
| Portorož | 01 .09. 1987 – 31. 05. 1988 |

Iz povprečnih dnevnih temperatur zraka in dnevne količine padavin za 13 reprezentativnih meteoroloških postaj v Sloveniji smo izračunali letna in polletna povprečja za temperature ter letno (polletno) vsoto padavin. Polletna povprečja temperatur (količino padavin) smo izračunali tako, da smo leto razdelili na toplo in hladno polovico leta oz. na toplejše mesece leta, od meseca aprila do meseca septembra in hladnejše mesece leta, od meseca oktobra do meseca marca. Kot osnovo za iskanje sprememb v časovni vrsti smo uporabili računalniški program Change-Point Analyser.

REZULTATI Z RAZPRAVO

V tem razdelku bomo podrobneje predstavili rezultate za 13 meteoroloških postaj za letne (polletne) časovne vrste obeh klimatskih spremenljivk. Oznake uporabljene v tabelah 4, 7 in 10 imajo naslednji pomen:

– povprečje

sd – standardni odklon

b1 – naklon pri linearnem trendu (metoda najmanjših kvadratov)

t-test – t-test za ugotavljanje linearnega trenda (p-vrednost)

– avtokorelacijski koeficient prvega reda

l – spodnja meja intervala zaupanja za

u – zgornja meja intervala zaupanja za

bS – Senov naklon

Spearman – Spearmanov test korelacije rangov (p-vrednost)

MK-test – Mann-Kendallov test (p-vrednost)

PW – metoda predbeljenja (p-vrednost)

TFPW – metoda predbeljenja z odstranitvijo trenda (p-vrednost) Rezultati za toplo polovico leta

Rezultati za povprečne temperature zraka (v ºC) in povprečno količino padavin (v mm/m2) v topli polovici leta (1951-2010)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | MS | JZ | MB | SG | CE | LJ | NM | ČR | KO | PO | KR | BI | PR |
| Temperature |  | 15.221 | 15.624 | 15.517 | 13.594 | 14.991 | 15.706 | 15.297 | 16.032 | 13.719 | 13.620 | 2.388 | 17.137 | 18.274 |
| sd | 0.861 | 0.728 | 0.890 | 0.774 | 0.836 | 0.872 | 0.877 | 0.926 | 0.670 | 0.788 | 0.767 | 0.804 | 0.577 |
| b1 | 0.029 | 0.014 | 0.037 | 0.028 | 0.033 | 0.034 | 0.033 | 0.025 | 0.018 | 0.027 | 0.026 | 0.032 | 0.001 |
| t-test | 0.000 | 0.008 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.848 |
|  | 0.605 | 0.340 | 0.630 | 0.598 | 0.614 | 0.649 | 0.646 | 0.537 | 0.325 | 0.594 | 0.341 | 0.577 | 0.173 |
| l | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.273 | –0.292 | –0.263 |
| u | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.237 | 0.251 | 0.230 |
| bS | 0.028 | 0.013 | 0.037 | 0.028 | 0.032 | 0.034 | 0.033 | 0.023 | 0.018 | 0.027 | 0.026 | 0.032 | 0.002 |
| Spearman | 0.000 | 0.015 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.757 |
| MK-test | 0.000 | 0.021 | 0.000 | 0.000 | 0.000 | 0.000 | 0.000 | 0.001 | 0.001 | 0.017 | 0.000 | 0.000 | 0.755 |
| PW | 0.019 | 0.120 | 0.017 | 0.010 | 0.008 | 0.023 | 0.020 | 0.038 | 0.008 | 0.000 | 0.010 | 0.042 | 0.794 |
| TFPW | 0.000 | 0.017 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.754 |
| Padavine |  | 573.03 | 654.89 | 723.21 | 849.23 | 784.41 | 892.93 | 774.81 | 799.53 | 946.09 | 931.25 | 1387.00 | 884.01 | 619.51 |
| sd | 98.84 | 126.68 | 113.15 | 129.34 | 119.77 | 128.57 | 125.54 | 158.12 | 137.63 | 179.72 | 234.06 | 214.16 | 140.05 |
| b1 | 0.284 | –0.477 | –0.384 | –0.115 | –0.720 | 0.617 | 0.076 | –0.251 | –2.334 | 0.317 | 1.836 | –1.857 | –1.487 |
| t-test | 0.703 | 0.618 | 0.653 | 0.907 | 0.425 | 0.524 | 0.937 | 0.834 | 0.022 | 0.815 | 0.348 | 0.396 | 0.156 |
|  | 0.092 | –0.021 | –0.056 | 0.085 | –0.066 | –0.189 | –0.124 | –0.309 | –0.159 | –0.054 | 0.144 | 0.191 | 0.042 |
| l | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.273 | –0.292 | –0.263 |
| u | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.237 | 0.251 | 0.230 |
| bS | 0.160 | –0.802 | –0.594 | 0.163 | –0.559 | 0.620 | –0.005 | –0.107 | –2.291 | 0.592 | 1.674 | –1.691 | –1.656 |
| Spearman | 0.684 | 0.584 | 0.386 | 0.936 | 0.484 | 0.634 | 1.000 | 0.955 | 0.029 | 0.739 | 0.244 | 0.489 | 0.111 |
| MK-test | 0.760 | 0.524 | 0.400 | 0.843 | 0.528 | 0.588 | 1.000 | 0.919 | 0.045 | 0.660 | 0.286 | 0.507 | 0.090 |
| PW | 0.875 | 0.695 | 0.448 | 0.865 | 0.448 | 0.705 | 0.927 | 0.886 | 0.008 | 0.938 | 0.459 | 0.494 | 0.071 |
| TFPW | 0.865 | 0.705 | 0.472 | 0.875 | 0.440 | 0.814 | 0.927 | 0.906 | 0.013 | 0.979 | 0.408 | 0.399 | 0.060 |

Iz tabele 4 je razvidno, da je bila najvišja povprečna temperatura za dolgoletno obdobje v topli polovici leta (april–september) dosežena v Portorožu (18,274 ºC), najnižja pa na Kredarici (2,388 ºC), kar je posledica različnih podnebnih pasov in nadmorskih višin obeh krajev. Kredarica izstopa tudi po najvišji povprečni količini padavin (1387,00 mm/m2), medtem ko smo najnižjo povprečno količino zabeležili v Murski Soboti (573,03 mm/m2), ki ima izrazit vpliv celinskega podnebja. Za izračun naklona pri linearnem trendu smo uporabili dva pristopa (metoda najmanjših kvadratov in Senov naklon). Rezultati kažejo, da oba pristopa dajeta zelo podobne rezultate pri temperaturah, pri padavinah pa smo zaznali večje razlike, kar je posledica dejstva, da je metoda najmanjših kvadratov občutljiva na osamelce (Kraner Šumenjak in Šuštar 2011). Svetovna meteorološka organizacija (WMO) priporoča uporabo neparametričnih pristopov, zato jim je posvečena večja pozornost tudi v tem diplomskem delu. Za ugotavljanje značilnih trendov smo v primeru, ko ni bila prisotna avtokorelacija v tabelah 4, 7 in 10 s krepko označili p-vrednosti dobljene z MK-testom, ki daje podobne rezultate kot Spearmanov test korelacije rangov (Kraner Šumenjak in Šuštar 2011). V primeru prisotnosti avtokorelacije (rdeča barva) smo s krepko označili p-vrednosti TFPW-testa, ki daje podobne rezultate kot PW-test (Kraner Šumenjak in Šuštar 2011). Pri temperaturah smo dobili značilne pozitivne trende za 12 meteoroloških postaj, izjema je Portorož, ki leži v submediteranskem pasu, kjer je čutiti bližino morja (ARSO 2010). Povprečno se je temperatura statistično značilno v desetih letih najbolj povišala v Mariboru za 0,37 °C, najmanj pa v Portorožu za 0,02 °C (neznačilno). Dvig temperatur je posledica globalnega segrevanja ozračja (ARSO 2010). Pri padavinah smo dobili značilen negativen trend le za meteorološko postajo Kočevje (p = 0,045) in mejno statistično značilen negativen trend (p = 0,090) v Portorožu.

Opazimo, da se povprečne temperature zraka značilno povečujejo, medtem ko tega ne moremo trditi za padavine. Senovi nakloni za padavine so za 8 postaj negativni, v dveh primerih smo dobili celo značilen trend upadanja. Povečane temperature in enaka oz. zmanjšana količina padavin ima negativen vpliv na kmetijstvo, saj so meteorološke razmere v topli polovici leta pomembne za razvoj rastlin in kmetijsko pridelavo (ARSO 2010).

Rezultati pridobljeni s programom Change-Point Analyser za povprečne temperature zraka v topli polovici leta (april–september)

|  |  |  |  |  |  |
| --- | --- | --- | --- | --- | --- |
|  | Prelomno leto | Povp. t. pred spremembo | Povp. t. po spremembi | Zanesljivost  % | Vrsta spremembe |
| MS | 1972 | 14.910 | 14.140 | 92 | upad |
| 1981 | 14.140 | 15.362 | 100 | dvig |
| 1998 | 15.362 | 16.228 | 100 | dvig |
| JZ | 1981 | 15.302 | 15.692 | 97 | dvig |
| 1999 | 15.692 | 16.327 | 100 | dvig |
| MB | 1981 | 14.877 | 15.744 | 100 | dvig |
| 1998 | 15.744 | 16.698 | 100 | dvig |
| SG | 1981 | 13.078 | 13.745 | 100 | dvig |
| 1995 | 13.745 | 14.587 | 100 | dvig |
| CE | 1981 | 14.394 | 15.235 | 100 | dvig |
| 1999 | 15.235 | 16.051 | 100 | dvig |
| LJ | 1981 | 15.118 | 15.830 | 100 | dvig |
| 1996 | 15.830 | 16.899 | 100 | dvig |
| NM | 1981 | 14.693 | 15.464 | 100 | dvig |
| 1998 | 15.464 | 16.474 | 100 | dvig |
| ČR | 1972 | 15.801 | 15.018 | 94 | upad |
| 1981 | 15.018 | 15.938 | 90 | dvig |
| 1997 | 15.938 | 17.231 | 100 | dvig |
| KO | 1981 | 13.356 | 13.875 | 98 | dvig |
| 1998 | 13.875 | 14.375 | 99 | dvig |
| PO | 1981 | 13.158 | 13.584 | 99 | dvig |
| 1994 | 13.584 | 14.732 | 100 | dvig |
| KR | 1972 | 2.154 | 1.437 | 97 | upad |
| 1981 | 1.437 | 2.501 | 98 | dvig |
| 1996 | 2.501 | 3.203 | 99 | dvig |
| BI | 1992 | 16.691 | 17.786 | 96 | dvig |
| 1998 | 16.914 | 18.071 | 96 | dvig |
| PR | 1972 | 18.427 | 17.980 | 93 | upad |
| 1998 | 17.980 | 18.613 | 91 | dvig |

Z računalniškim programom Change-Point Analyser smo v časovnih vrstah povprečnih temperatur zraka za toplo polovico leta zaznali po dve spremembi (izjema so postaje Murska Sobota, Kredarica in Črnomelj, kjer smo zaznali tri spremembe). V večini primerov je prelomno leto okrog leta 1981 (dvig povprečne temperature), razen pri postajah Bilje in Portorož. Domnevamo, da je zaradi bližine morja pri Bilju in Portorožu prelomno leto nastopilo nekoliko kasneje. Rezultati so primerljivi z rezultati članka Časovna analiza nekaterih klimatskih spremenljivk v Sloveniji. Avtorice so za iskanje prelomnih točk uporabile neparametrični Mann-Whitney-Pettit test. V Kočevju in Novem mestu je bilo prelomno leto okoli leta 1980, v Ljubljani in Postojni okoli leta 1981 in v Murski Soboti okoli leta 1985 (Žagar, Kajfež Bogataj in Črepinšek 2006).

Rezultati pridobljeni s programom Change-Point Analyser za količino padavin v topli polovici leta (april–september)

|  |  |  |  |  |  |
| --- | --- | --- | --- | --- | --- |
|  | Prelomno leto | Povp. količina pad. pred spremembo | Povp. količina pad. po spremembi | Zanesljivost  % | Vrsta spremembe količine pad. |
| SG | 1966 | 918,42 | 826,16 | 98 | upad |
| KR | 1986 | 1325,70 | 1463,00 | 91 | dvig |

Upad povprečne količine padavin je v Slovenj Gradcu nastopil okoli leta 1966, dvig le-te pa na Kredarici okoli leta 1986. Pri vseh ostalih opazovanih meteoroloških postajah z računalniškim programom Change-Point Analyser prelomnega leta nismo zaznali, medtem ko so Žagarjeva in sod. z Mann-Whitney-Pettit testom pri padavinah v topli polovici leta ugotovile prelomna leta tudi za Kočevje, Ljubljano, Mursko Soboto, Novo mesto in Postojno. Po njihovih podatkih je bilo prelomno leto v Kočevju okoli leta 1978, v Ljubljani okoli leta 1960, v Murski Soboti okoli leta 1975, pri vseh treh pa je opazen upad povprečne količine padavin, medtem ko je pri Novem mestu okoli leta 1965 in Postojni okoli leta 1959 opazen dvig povprečne količine padavin (Žagar, Kajfež Bogataj in Črepinšek 2006).

Rezultati za hladno polovico leta

Rezultati za povprečne temperature zraka (v ºC) in povprečno količino padavin (v mm/m2) v hladni polovici leta (1951-2010)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | MS | JZ | MB | SG | CE | LJ | NM | ČR | KO | PO | KR | BI | PR |
| Temperature |  | 1.644 | 2.588 | 0.220 | 0.262 | 1.857 | 2.490 | 2.301 | 2.774 | 1.304 | 1.872 | –6.604 | 5.219 | 6.824 |
| sd | 1.413 | 1.403 | 1.392 | 1.224 | 1.401 | 1.356 | 1.380 | 1.335 | 1.295 | 1.157 | 1.182 | 0.998 | 0.972 |
| b1 | 0.028 | 0.021 | 0.039 | 0.029 | 0.033 | 0.037 | 0.033 | 0.021 | 0.020 | 0.022 | 0.020 | 0.013 | –0.005 |
| t-test | 0.008 | 0.055 | 0.000 | 0.002 | 0.002 | 0.000 | 0.001 | 0.040 | 0.041 | 0.012 | 0.054 | 0.219 | 0.504 |
|  | 0.230 | 0.149 | 0.313 | 0.217 | 0.213 | 0.247 | 0.251 | 0.138 | 0.111 | 0.146 | 0.188 | 0.185 | 0.123 |
| l | –0.266 | –0.266 | –0.266 | –0.266 | –0.266 | –0.266 | –0.266 | –0.266 | –0.266 | –0.266 | –0.278 | –0.295 | –0.266 |
| u | 0.232 | 0.232 | 0.232 | 0.232 | 0.232 | 0.323 | 0.232 | 0.232 | 0.232 | 0.323 | 0.241 | 0.253 | 0.232 |
| bS | 0.025 | 0.015 | 0.035 | 0.027 | 0.030 | 0.033 | 0.030 | 0.015 | 0.015 | 0.018 | 0.013 | 0.008 | –0.011 |
| Spearman | 0.013 | 0.079 | 0.000 | 0.002 | 0.004 | 0.000 | 0.002 | 0.120 | 0.081 | 0.026 | 0.122 | 0.486 | 0.278 |
| MK-test | 0.019 | 0.105 | 0.000 | 0.004 | 0.005 | 0.000 | 0.002 | 0.117 | 0.099 | 0.030 | 0.140 | 0.494 | 0.224 |
| PW | 0.102 | 0.123 | 0.021 | 0.052 | 0.025 | 0.013 | 0.033 | 0.144 | 0.133 | 0.074 | 0.253 | 0.985 | 0.130 |
| TFPW | 0.020 | 0.070 | 0.001 | 0.006 | 0.004 | 0.001 | 0.002 | 0.077 | 0.099 | 0.044 | 0.175 | 0.883 | 0.086 |
| Padavine |  | 228.432 | 301.470 | 305.571 | 331.283 | 352.505 | 479.756 | 374.380 | 472.480 | 566.056 | 600.459 | 627.122 | 551.915 | 377.510 |
| sd | 70.897 | 90.349 | 87.541 | 98.215 | 92.985 | 131.418 | 85.443 | 106.874 | 124.422 | 189.793 | 214.238 | 190.244 | 118.404 |
| b1 | –0.347 | –0.842 | –0.869 | –0.329 | –0.825 | –0.606 | 0.225 | –0.272 | –1.835 | 1.102 | 0.080 | –2.949 | –0.249 |
| t-test | 0.526 | 0.226 | 0.197 | 0.666 | 0.249 | 0.551 | 0.734 | 0.742 | 0.053 | 0.453 | 0.965 | 0.138 | 0.786 |
|  | –0.041 | –0.074 | –0.064 | –0.076 | –0.139 | –0.008 | –0.130 | –0.037 | 0.032 | 0.039 | –0.139 | –0.001 | 0.072 |
| l | –0.266 | –0.266 | –0.266 | –0.266 | –0.266 | –0.266 | –0.266 | –0.266 | –0.266 | –0.266 | –0.275 | –0.295 | –0.266 |
| u | 0.232 | 0.232 | 0.232 | 0.232 | 0.232 | 0.232 | 0.232 | 0.232 | 0.232 | 0.232 | 0.239 | 0.253 | 0.232 |
| bS | –0.173 | –0.633 | –1.055 | –0.733 | –0.993 | –0.739 | 0.167 | –0.350 | –2.427 | 0.696 | –1.246 | –4.161 | –0.433 |
| Spearman | 0.709 | 0.328 | 0.147 | 0.514 | 0.219 | 0.539 | 0.730 | 0.844 | 0.029 | 0.617 | 0.339 | 0.045 | 0.517 |
| MK-test | 0.809 | 0.367 | 0.126 | 0.448 | 0.193 | 0.513 | 0.754 | 0.764 | 0.025 | 0.666 | 0.313 | 0.027 | 0.522 |
| PW | 0.925 | 0.485 | 0.193 | 0.620 | 0.314 | 0.717 | 0.668 | 0.893 | 0.038 | 0.555 | 0.144 | 0.037 | 0.748 |
| TFPW | 0.915 | 0.546 | 0.238 | 0.658 | 0.429 | 0.737 | 0.687 | 0.893 | 0.040 | 0.573 | 0.170 | 0.048 | 0.717 |

Iz tabele 7 je razvidno, da je bila najvišja povprečna temperatura za dolgoletno obdobje v hladni polovici leta (oktober­­-marec) dosežena v Portorožu (6,824 °C), najnižja pa na Kredarici (–6,604 °C). Najvišjo povprečno količino padavin smo tako kot pri topli polovici leta zasledili tudi pri hladni polovici leta na Kredarici (627,122 mm/m2), najnižjo povprečno količino padavin smo prav tako zabeležili pri Murski Soboti (228,432 mm/m2). Pri rezultatih za povprečne temperature zraka smo le za postajo Maribor zaznali prisotnost pozitivne avtokorelacije v časovni vrsti. Pri temperaturah smo dobili značilne trende za Mursko Soboto (p = 0,019), Maribor (p = 0,001), Slovenj Gradec (p = 0,004), Celje (p = 0,005), Ljubljano (p = 0,000), Novo mesto (p = 0,002), Postojno (p = 0,030) in mejno statistično značilen trend za Kočevje (p = 0,099). Povprečno se je temperatura zraka statistično značilno najbolj povečala v Mariboru za 0,35 °C na dekado, najmanj pa v Portorožu, kjer lahko opazimo padec povprečne temperature zraka za 0,11 °C na dekado. Po navedbah Agencije Republike Slovenije za okolje je zaradi bližine morja trend otoplitve najmanjši v Portorožu, prav tako pa velik delež prispeva tudi selitev postaje ter lega na iztoku doline Dragonje, kjer je v povprečju za okoli 1 °C hladneje kot na merilnem mestu bližje meteorološke postaje Koper (ARSO 2010). Pri padavinah prisotnosti avtokorelacije nismo zaznali, zato smo pri vseh krajih uporabili rezultate dobljene z MK-testom. Senovi nakloni za padavine so za 10 postaj negativni, v Kočevju (p = 0,025) in Bilju (p = 0,027) smo dobili celo značilen trend upadanja količine padavin.

Opazimo, da se pri veliko postajah povprečne temperature zraka značilno povečujejo, medtem ko pri padavinah z izjemo Kočevja in Bilja nismo zaznali značilnega trenda. Povišanje temperature zraka v hladnem obdobju leta neugodno vpliva na prezimovanje rastlin, na obnašanje živali in ljudi ter številne z zimo in snegom povezane dejavnosti (ARSO 2004).

Rezultati pridobljeni s programom Change-Point Analyser za povprečne temperature zraka v hladni polovici leta (oktober–marec)

|  |  |  |  |  |  |
| --- | --- | --- | --- | --- | --- |
|  | Prelomno leto | Povp. T. pred spremembo | Povp. T. po spremembi | Zanesljivost  (%) | Vrsta spremembe T. |
| MS | 1987 | 1.184 | 2.365 | 93 | dvig |
| MB | 1956  1987 | 0.623  1.861 | 1.861  3.051 | 94  98 | dvig  dvig |
| SG | 1987 | –0.193 | 0.973 | 98 | dvig |
| CE | 1987 | 1.340 | 2.666 | 98 | dvig |
| LJ | 1987 | 1.924 | 3.375 | 100 | dvig |
| NM | 1987 | 1.781 | 3.115 | 100 | dvig |
| PO | 1987 | 1.489 | 2.474 | 96 | dvig |
| KR | 1987 | –7.090 | –6.042 | 98 | dvig |
| BI | 1980  1987 | 5.389  3.889 | 3.889  5.490 | 100  98 | upad  dvig |
| PR | 1954 | 5.457 | 6.897 | 95 | dvig |

V časovnih vrstah povprečnih temperatur zraka v hladni polovici leta pri postajah Jeruzalem, Črnomelj in Kočevje nismo zaznali nobene prelomne točke, zato jih nismo vključili v tabelo 8. Pri večini ostalih postaj je bila zaznana prelomna točka okoli leta 1987 (dvig povprečne temperature). Pri meteorološki postaji Portorož smo zaznali prelomno točko leta 1954. Naši rezultati se v primerjavi z rezultati Žagarjeve, Kajfež Bogatajeve in Črepinškove le nekoliko razlikujejo. V njihovem primeru so za meteorološke postaje Ljubljana, Murska Sobota, Novo mesto in Postojna v vseh primerih prelomno leto zaznali okoli leta 1986 (Žagar, Kajfež Bogataj in Črepinšek 2006), medtem ko smo v našem primeru prelomno leto pri omenjenih postajah zaznali leto kasneje.

Rezultati pridobljeni s programom Change-Point Analyser za količino padavin v hladni polovici leta (oktober–marec)

|  |  |  |  |  |  |
| --- | --- | --- | --- | --- | --- |
|  | Prelomno leto | Povp. količina pad. pred spremembo | Povp. količina pad. po spremembi | Zanesljivost (%) | Vrsta spremembe količine pad. |
| LJ | 1959  1971 | 413,47  569,29 | 569,29  465,80 | 94  94 | dvig  upad |
| ČR | 1971  1976  1988 | 620,56  444,86  631,63 | 444,86  631,63  508,28 | 90  92  99 | upad  dvig  upad |
| PR | 1959  2008 | 322,12  378,61 | 378,61  572,20 | 94  93 | dvig  dvig |

Upad povprečne količine padavin smo v Ljubljani in v Črnomlju zaznali okoli leta 1971. V Črnomlju smo zaznali po tem letu še dve spremembi in sicer leta 1976 (dvig povprečne količine padavin), medtem ko je leta 1988 ponovno zaznati upad. V Portorožu smo v obeh primerih ugotovili dvig povprečne količine padavin. Prva sprememba je bila leta 1959, druga pa leta 2008. Pri vseh ostalih opazovanih meteoroloških postajah do prelomnega leta ni prišlo, kar potrjuje navedbe Agencije Republike Slovenije za okolje, da za hladno polovico leta (mokrejša obdobja), zaenkrat ni opaziti sprememb (ARSO 2010). Z računalniškim programom za odkrivanje prelomnih točk Change-Point Analayzer-jem smo dobili drugačne rezultate v primerjavi z Mann-Whitney-Pettit testom, ki so ga uporabile Žagarjeva in sod. (2006). Z Mann-Whitney-Pettit testom so za hladno polovico leta dobili prelomne točke za Kočevje okrog leta 1976, Ljubljano okoli leta 1958, Mursko Soboto 1994, Novo mesto in Postojno okoli leta 1975, pri tem pa je pri Kočevju in Ljubljani šlo za naraščanje povprečne količine padavin, pri ostalih pa za upadanje povprečne količine padavin (Žagar, Kajfež Bogataj in Črepinšek 2006).

Rezultati za celo leto

Rezultati za povprečne letne temperature zraka (v ºC) in povprečno letno količino padavin (v mm/m2) v obdobju 1951-2010

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | MS | JZ | MB | SG | CE | LJ | NM | ČR | KO | PO | KR | BI | PR |
| Temperature |  | 9.577 | 10.158 | 9.984 | 8.048 | 9.529 | 10.206 | 9.891 | 10.516 | 8.555 | 8.735 | –1.380 | 12.220 | 13.509 |
| sd | 0.847 | 0.762 | 0.893 | 0.749 | 0.854 | 0.862 | 0.870 | 0.821 | 0.688 | 0.722 | 0.714 | 0.716 | 0.511 |
| b1 | 0.027 | 0.016 | 0.037 | 0.027 | 0.032 | 0.034 | 0.031 | 0.022 | 0.017 | 0.024 | 0.024 | 0.018 | –0.002 |
| t-test | 0.000 | 0.005 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.010 | 0.536 |
|  | 0.564 | 0.343 | 0.636 | 0.565 | 0.578 | 0.649 | 0.622 | 0.437 | 0.333 | 0.534 | 0.296 | 0.451 | 0.278 |
| l | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.273 | –0.292 | –0.263 |
| u | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.237 | 0.251 | 0.230 |
| bS | 0.029 | 0.015 | 0.037 | 0.027 | 0.032 | 0.035 | 0.032 | 0.022 | 0.019 | 0.024 | 0.025 | 0.023 | –0.003 |
| Spearman | 0.000 | 0.010 | 0.000 | 0.000 | 0.000 | 0.000 | 0.000 | 0.001 | 0.000 | 0.000 | 0.000 | 0.002 | 0.619 |
| MK-test | 0.000 | 0.011 | 0.000 | 0.000 | 0.000 | 0.000 | 0.000 | 0.001 | 0.000 | 0.000 | 0.000 | 0.002 | 0.495 |
| PW | 0.015 | 0.043 | 0.012 | 0.008 | 0.007 | 0.024 | 0.009 | 0.007 | 0.006 | 0.008 | 0.013 | 0.008 | 0.875 |
| TFPW | 0.000 | 0.001 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.000 | 0.647 |
| Padavine |  | 802.43 | 958.56 | 1029.75 | 1183.03 | 1140.33 | 1378.88 | 1151.96 | 1276.08 | 1517.21 | 1539.27 | 2021.14 | 1443.71 | 1002.28 |
| sd | 116.943 | 157.509 | 137.701 | 147.677 | 145.327 | 170.154 | 145.661 | 172.906 | 175.745 | 228.795 | 301.165 | 273.111 | 165.971 |
| b1 | –0.073 | –1.431 | –1.425 | –0.605 | –1.651 | –0.138 | 0.200 | –0.488 | –4.279 | 1.186 | 1.990 | –3.990 | –1.728 |
| t-test | 0.934 | 0.226 | 0.167 | 0.587 | 0.129 | 0.914 | 0.856 | 0.708 | 0.001 | 0.492 | 0.429 | 0.150 | 0.165 |
|  | 0.086 | 0.036 | –0.091 | 0.239 | 0.007 | –0.071 | –0.194 | –0.389 | –0.004 | 0.260 | 0.077 | 0.230 | 0.211 |
| l | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.263 | –0.273 | –0.292 | –0.263 |
| u | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.230 | 0.237 | 0.251 | 0.230 |
| bS | 0.067 | –1.103 | –1.653 | –0.103 | –1.283 | –0.279 | 0.220 | –0.761 | –4.652 | 1.340 | 1.980 | –3.883 | –1.906 |
| Spearman | 0.994 | 0.428 | 0.149 | 0.737 | 0.163 | 0.791 | 0.809 | 0.669 | 0.001 | 0.269 | 0.427 | 0.252 | 0.150 |
| MK-test | 0.975 | 0.425 | 0.155 | 0.873 | 0.209 | 0.794 | 0.843 | 0.597 | 0.002 | 0.323 | 0.441 | 0.234 | 0.150 |
| PW | 0.845 | 0.705 | 0.229 | 0.865 | 0.346 | 0.979 | 0.754 | 0.657 | 0.003 | 0.327 | 0.468 | 0.267 | 0.320 |
| TFPW | 0.845 | 0.657 | 0.284 | 0.855 | 0.266 | 0.969 | 0.804 | 0.834 | 0.001 | 0.229 | 0.459 | 0.191 | 0.187 |

Iz tabele 10 je razvidno, da je bila najvišja povprečna temperatura za dolgoletno obdobje dosežena v Portorožu (13,509 ºC), najnižja pa na Kredarici (–1,380 ºC). Kredarica (2021,14 mm/m2) tako kot na polletnih povprečjih izstopa tudi na letnem povprečju po najvišji količini padavin, medtem ko smo najnižjo količino padavin zabeležili v Murski Soboti (802,43 mm/m2). Na količino padavin vplivajo številni dejavniki, v največji meri orografija in veter (Sušnik 2001). Zaradi orografskega učinka se količina padavin povečuje, ko gremo od morja proti notranjosti Slovenije (ARSO 2004). Iz tabele 10 lahko razberemo, da to ugotovitev potrjujejo tudi naši rezultati. Za vse kraje smo pri časovnih vrstah temperatur ugotovili prisotnost pozitivne avtokorelacije, posledično so zaradi tega najbolj primerni rezultati dobljeni s TFPW- ali PW-testom. Tako kot za oba polletna obdobja smo tudi za celoletno obdobje označili rezultate dobljene s TFPW-testom, ki daje podobne rezultate kot PW-test. Značilne trende smo dobili za 12 meteoroloških postaj, z izjemo Portoroža. Temperatura zraka se je statistično značilno v desetih letih najbolj povišala v Mariboru za 0,37 °C, sledi pa Ljubljana, kjer se je temperatura zraka povečala za 0,35 °C. Rezultati so primerljivi z rezultati navedb avtorice Kajfež Bogataj, da se je povprečna letna temperatura zraka v Sloveniji statistično značilno najbolj povečala v mestih (Maribor, Ljubljana) in manj v ruralnih območjih (Kajfež Bogataj 2005). V Portorožu se je povprečna temperatura zraka znižala za 0,03 °C. Pri padavinah je bila avtokorelacija statistično značilna v Slovenj Gradcu, Črnomlju in Postojni (rdeče obarvano), pri ostalih avtokorelacije nismo zaznali, zato smo uporabili rezultate dobljene z MK-testom, značilen negativni trend pa smo dobili le za meteorološko postajo Kočevje (p = 0,002).

Iz dobljenih rezultatov lahko opazimo, da se povprečne temperature zraka značilno povečujejo, medtem ko pri količini padavin za večino krajev nismo zaznali značilnega trenda. Da temperatura zraka v Sloveniji narašča in da se bo le-ta še dvigovala, pa domneva tudi Kajfež Bogatajeva. Avtorica predvideva, da se bodo v Sloveniji do leta 2030 temperature zraka predvidoma povečale za od 0,5 °C do 2,5 °C, do leta 2060 pa za od 1 °C do 3,5 °C (Kajfež Bogataj 2005). Prav tako bi se glede na dobljene rezultate lahko strinjali z Agencijo Republike Slovenije za okolje, da spremembe količine padavin v Sloveniji na letnem nivoju niso zelo očitne. Vsekakor moramo pri tem upoštevati še orografske pregrade in lego posamezne meteorološke postaje (ARSO 2010). Podobne rezultate so dobili tudi drugi avtorji. Raziskave namreč kažejo, da se količina padavin v Sloveniji na letni ravni značilno ne spreminja, je pa vse bolj izrazita sezonska prerazporeditev padavin (Kajfež Bogataj 2008). V povezavi s podnebnimi spremembami in njihovimi napovedmi je prav glede padavin še veliko nejasnosti in negotovosti, saj velik zaplet predstavlja velika podnebna raznolikost Slovenije. Bolj kot manjše spremembe v letni količini padavin nas prizadenejo spremembe v njihovi porazdelitvi preko leta, na primer obdobja obilnih padavin ali daljša sušna obdobja (Cegnar 2003). Omenimo še, da naj bi se zaradi segrevanja ozračja količina dežja povečala, količina snega pa zmanjšala (Schönwiese in Rapp 1997).

Rezultati pridobljeni s programom Change-Point Analyser za povprečne letne temperature zraka

|  |  |  |  |  |  |
| --- | --- | --- | --- | --- | --- |
|  | Prelomno leto | Povp. t. pred spremembo | Povp. t. po spremembi | Zanesljivost  (%) | Vrsta spremembe t. |
| MS | 1988 | 9,131 | 10,292 | 100 | dvig |
| JZ | 1988 | 9,870 | 10,620 | 100 | dvig |
| MB | 1966 | 9,197 | 9,765 | 96 | dvig |
| 1992 | 9,765 | 10,907 | 100 | dvig |
| SG | 1988 | 7,643 | 8,701 | 100 | dvig |
| CE | 1988 | 9,059 | 10,285 | 100 | dvig |
| LJ | 1988 | 9,696 | 10,694 | 100 | dvig |
| 2000 | 10,694 | 11,389 | 95 | dvig |
| NM | 1988 | 9,409 | 10,666 | 100 | dvig |
| ČR | 1997 | 10,227 | 11,467 | 100 | dvig |
| KO | 1988 | 8,288 | 8,986 | 100 | dvig |
| PO | 1988 | 8,362 | 8,980 | 99 | dvig |
| 2000 | 8,980 | 9,720 | 96 | dvig |
| KR | 1988 | –1,746 | –0,855 | 100 | dvig |
| BI | 1963 | 14,301 | 11,802 | 99 | upad |
| 1992 | 11,802 | 12,749 | 100 | dvig |
| PR | 1957 | 13,149 | 14,275 | 96 | dvig |
| 1962 | 14,275 | 13,400 | 99 | upad |
| 1999 | 13,400 | 13,708 | 94 | dvig |

V časovnih vrstah povprečnih letnih temperatur zraka smo po eno spremembo zaznali v Murski Soboti, Jeruzalemu, Slovenj Gradcu, Novem mestu, Črnomlju in Kočevju. V večini primerov je bilo prelomno leto okrog leta 1988 (Črnomelj 1997). V vseh primerih lahko opazimo dvig povprečne temperature zraka. Dve spremembi smo zaznali pri Mariboru, Ljubljani, Postojni in Bilju. Za Maribor in Bilje lahko s 100 % zanesljivostjo trdimo, da je do drugega prelomnega leta prišlo okoli leta 1992, medtem ko je v Ljubljani drugo prelomno

leto nastopilo 8 let kasneje (2000). Pri vseh meteoroloških postajah smo opazili dvig povprečne temperature zraka. Da so povprečne temperature zraka narasle v Kočevju, Ljubljani, Murski Soboti, Novem mestu in Postojni, so ugotovile tudi avtorice Žagar, Kajfež Bogataj in Črepinšek. Za omenjene kraje so ugotovile, da je bilo prelomno leto okoli leta 1987 (Kajfež Bogataj in Črepinšek 2006), medtem ko smo v našem primeru v večini primerov dobili prelomno leto okoli leta 1988. V Portorožu smo zaznali tri prelomna leta (1957, 1962 in 1999), pri čemer je pri drugem prelomnem letu, torej okrog leta 1962 opazen upad povprečne letne temperature zraka, pri tretjem prelomnem letu pa je opazen dvig le-te.

Rezultati pridobljeni s programom Change-Point Analyser za letno količino padavin

|  |  |  |  |  |  |
| --- | --- | --- | --- | --- | --- |
|  | Prelomno leto | Povp. količina pad. pred spremembo | Povp. količina pad. po spremembi | Zanesljivost  (%) | Vrsta spremembe količine pad. |
| SG | 1959  1967 | 1171,4  1412,4 | 1412,4  1149,4 | 100  100 | dvig  upad |
| KO | 1966 | 1654,2 | 1471,5 | 98 | upad |
| PO | 1960  1967  1977  1981 | 1356,6  1711,2  1436,3  1886,1 | 1711,2  1436,3  1886,1  1542,0 | 100  92  98  90 | dvig  upad  dvig  upad |
| BI | 1981  1991  1999 | 1535,2  1283,1  1617,8 | 1283,1  1617,8  1316,7 | 99  99  99 | upad  dvig  upad |
| PR | 1960  1967 | 943,9  1205,5 | 1205,5  981,9 | 98  99 | dvig  upad |

V časovnih vrstah letnih količin padavin smo le pri Kočevju zaznali eno spremembo (okoli leta 1966), z 90 % zanesljivostjo lahko trdimo, da se je okoli tega leta povprečna količina padavin zmanjšala. Tudi v Slovenj Gradcu in Portorožu je bilo prelomno leto okoli leta 1967, prav tako je opazen upad povprečne količine padavin. Pri Bilju in Postojni smo zabeležili več kot dve prelomni točki, pri čemer je za zadnje prelomno leto pri obeh postajah opazen upad povprečne količine padavin. Pri ostalih osmih meteoroloških postajah s programom Change-Point Analyser nismo zaznali nobene spremembe, medtem ko so z Mann-Whitney-Pettit testom dobili prelomne točke za Mursko Soboto okoli leta 1996, Kočevje okoli leta 1981, Ljubljano okoli leta 1987, Novo mesto okoli leta 1978 in Postojno okoli leta 1975 (Žagar, Kajfež Bogataj in Črepinšek 2006).

Za kmetijstvo so podnebne spremembe eden ključnih razvojnih   
izzivov. H globalnemu segrevanju ozračja prispeva tudi metan, ki se v veliki meri sprošča pri kmetijstvu (Smith in sod. 2007). Kmetijstvo sodi med gospodarske sektorje, ki pomembno prispevajo k tvorbi toplogrednih plinov in s tem tudi k podnebnim spremembam (De Cara in sod. 2005). Poleg metana se v kmetijskem sektorju sprošča tudi didušikov oksid. Vir metana sta predvsem reja prežvekovalcev ter ravnanje z gnojem in gnojevko, medtem ko so emisije didušikovega oksida v večji meri odvisne od upravljanja in tehnoloških rešitev pri rabi mineralnih in živinskih gnojil (Povellato in sod. 2007).

V prihodnje bodo torej potrebni konkretni ukrepi in poskusi zmanjšanja emisij toplogrednih plinov iz kmetijstva na vseh kritičnih točkah proizvodnje oziroma prireje, kjer ti nastajajo. Vsekakor pa se je potrebno zavedati, da bodo potrebni konkretni ukrepi prilagajanja kmetijstva bodisi na časovni zamik posameznih kmetijskih del (sajenje in obdelava tal) ali izbiro poljščin in sort za nove podnebne razmere.

SKLEPI

Različni statistični pristopi za odkrivanje trendov povprečnih letnih (polletnih) temperatur zraka za 13 meteoroloških postaj v Sloveniji so v večini primerov pokazali značilne pozitivne trende. Izjema je Portorož pri vseh analiziranih obdobjih, prav tako statistično značilnega trenda nismo opazili pri hladni polovici leta v Jeruzalemu, Črnomlju, Kredarici in Bilju.

Količina padavin v Sloveniji se na letni ravni statistično značilno ne spreminja. Rezultati so pokazali neznačilne trende časovnih vrst podatkov o letni (polletni) količini padavin (izjema je Kočevje pri vseh analiziranih obdobjih in Bilje pri hladni polovici leta).

Rezultati z računalniškim programom Change-Point Analyser so pokazali, da se prelomna leta za časovne vrste letnih in polletnih povprečnih temperatur zraka razlikujejo. Ugotovili smo, da je prelomno leto za časovno vrsto povprečnih temperatur zraka v topli polovici leta pri večini postaj okoli leta 1981, za hladno polovico okoli leta 1987 in za celoletno obdobje okoli leta 1988. V časovnih vrstah letnih (polletnih) količin padavin v veliki večini primerov prelomnih let nismo zaznali.

Podnebne spremembe so v današnjem času ena izmed najaktualnejših tem po svetu in tudi pri nas. Ozračje se segreva zaradi globalnih in lokalnih vplivov, posledice pa so iz leta v leto bolj očitne tudi na kmetijskih pridelkih. Zaradi podnebnih sprememb bodo potrebni konkretni ukrepi prilagajanja kmetijstva na časovni zamik posameznih kmetijskih del ali izbiro poljščin in sort za nove podnebne razmere. Prilagoditve ne bodo nujne le za kmetijski sektor, ampak za vse človeštvo.

Preteklosti ne moremo spremeniti, začeti moramo spreminjati sedanjost v smislu čim manjšega nadaljnjega ogrevanja in razmišljati o prilagoditvah vnaprej. Podnebne spremembe se dogajajo tukaj in zdaj, na nas samih pa je, kdaj jih bomo vzeli resno in kako bomo ukrepali.

VIRI

ARSO - Domača stran Agencije Republike Slovenije za okolje, 2004, Dostopno na naslovu

http://www.arso.gov.si/ (12. 04. 2012)

Bergant K., Kajfež-Bogataj L, 2005, N-PLS regression as empirical downscaling tool in

climate change studies, Theor. Appl. Climatol., 81: 11–23.

Bergant K,, Kajfež-Bogataj L., Sušnik A, in sod., Spremembe podnebja in kmetijstvo

v Sloveniji. Ljubljana 2004: Agencija Republike Slovenije za okolje, str. 40

Blejec M. 1976. Statistične metode za ekonomiste. Ljubljana, Ekonomska fakulteta, 868s

Cegnar T. 2003. Podnebne spremembe in padavinski režim. Ljubljana. Agencija Republike Slovenije za okolje., 24–31.

Change Point Analyser. Program za iskanje prelomnih točk. (računalniški program)

De Cara S., Houze M., Jayet, P.A. 2005. Methane and nitrous oxide emissions from

agriculture in the EU: a spatial assessment of sources and abatment costs. Environ.

Resour. Econom, 32, 551–583.

Gajič Čapka M., Cindrić K. 2011. Secular trends in indices of precipitation extremes

in Croatia, 1901–2008. Geofizika, 28: 293-312.

Kajfež-Bogataj L.. Kaj nam prinašajo podnebne spremembe. Ljubljana, Pedagoški inštitut, 2008: 22-34.

Kajfež Bogataj L. 2005. Podnebne spremembe in njihovi vplivi na kakovost življenja ljudi. Acta agric, Sloven., 85, 41-54

Kajfež Bogataj L. 2005. Spremembe podnebja so tu. Za vedno <http://www.ekolist.si/documents/s017_podnebne_spremembe_so_tu.pdf> (15.5.2012)

Košmelj K., 2007 Uporabna statistika. Druga dopolnjena izdaja. <http://www.bf.unilj.si/fileadmin/groups/2721/Uporabna_statistika_okt_2007/Uporabna_statistika_01.pdf> (11. 4. 2012)

Kraner Šumenjak T., Šuštar V. Parametrični in neparametrični pristopi za odkrivanje trenda v časovnih vrstah. Acta agriculturae Slovenica, 2011., 97: 305 – 312.

Pettit A.N. 1979. A Non-parametric Approach to the Change-point Problem. App. Statist., 28: 126–135.

Povellato A., Bosello F., Giupponi C. 2007. Cost-effectiveness of greenhouse gases mitigation measures in the European agro-forestry sector: a literature survey. Environmental

Science & Policy, 10, 5: 474-490.

C.D., Schönwiese, Rapp, J. 1997. Climate Trend Atlas of Europe Based on Observations 1891 – 1990. Dordrecht (Netherlands): Kluwer academic publishers: 545.

Smith J.S., Lindsay L.,Hoots B., Franceschi S., Winer R., Clifford G. M. 2007. Human papillomavirus type distribution in invasive cervical cancer and hight- grade cervial lesions: A meta-analysis update. International Journal of Cancer, 121: 621-632 .

Sušnik A. 2001. Agrometeorologija. V: Mesečni bilten 8, Ljubljana, Agencija RS za okolje, str. 35–40.

Stern N. 2006. The economics of climate change. Cambrige Press, str. 692.

Xia Y., Fabuian p., in sod. 1999. Forest climatology: estimation of missingvalues for Bavaria, Germany. [Agricultural and Forest Meteorology](http://www.sciencedirect.com/science/journal/01681923)., 96: 131–144.

Taylor W.A. Change-Point Analysis: A Powerful New Tool For Detecting Changes. (elektronski vir)

<http://www.variation.com/cpa/tech/changepoint.html> (11. 4. 2012)

Tomozeiu in sod. 2000. Detection of changes in the summer precipitation time series of the region Emilia-Romagna, Italy, Theor. Appl. Climatol., 67: 193–200.

Žagar T., Kajfež Bogataj L., Črepinšek Z. 2006. Časovna analiza nekaterih klimatskih spremenljivk v Sloveniji. Acta agric., Sloven., 87: 285–298.

ZAHVALA

Za vso potrpežljivost, strokovno pomoč in koristne nasvete se zahvaljujem mentorici doc. dr. Tadeji Kraner Šumenjak.

Zahvalo namenjam tudi somentorici Vilmi Šuštar za vso pomoč pri obdelavi podatkov.

Prav tako zahvalo izrekam Agenciji Republike Slovenije za okolje (ARSO) za posredovane meteorološke podatke.

Vsekakor pa se zavedam, da če se želim zahvaliti za vso materialno in strokovno pomoč, če hočem biti hvaležna za moralno podporo, za prijazen pogled ali toplo besedo, za pozitivne želje, potem bi bil spisek družinskih članov in prijateljev zelo dolg. Sicer se dolžine pisanja ne bojim, slabše bi se počutila, če bi koga izpustila, zato: HVALA vsem, ki ste mi pomagali.